Kung meron mang mga pagbabago o kataliwasan sa pagitan ng mga bersyong 
English/Chinese at Tagalog nitong dokumento, ang English/Chinese na bersyon pa 
rin ang siyang mananaig. 


ANG KARTA NG PATAS NA PAGTRATO SA MGA MAMIMILI 

Ang kumpiyansa at pagtitiwala ng mamimili ay ang mga simulain ng sustenableng pag- 
unlad ng mga bangko, na bilang kapalit nito itinataguyod ang katatagan ng pagbabangko at 
tumutulong na palakasin ang posisyon ng Hong Kong bilang nangungunang internasyonal 
na sentro ng pananalapi ng Asya. Upang makamit at mapanatili ang kumpiyansa at 
pagtitiwala ng mga mamimili, dapat patas na tratuhin ng mga bangko ang mga mamimili sa 
lahat ng mga yugto ng kanilang relasyon sa kanila. 


Ang Karta ng Patas na Pagtrato sa mga Mamimili (ang Karta), na kumuha ng mga 
mabubuting kasanayan sa pagbabangko sa lokal at ibayong-dagat at mula sa mga Saligan 
na may Mataas na Antas ng G20 sa Pinansiyal na Proteksiyon sa Mamimili, ay isang 
katapatan ng mga bangko sa Hong Kong upang suportahan at isakatuparan ang saligan 
ng patas na pagtrato sa mga mamimili. Ang Karta ay pangunahing naglalayon sa mga 
mamimili ng tingi at idinisenyo bilang karagdagan, hindi baguhin, ang kasalukuyang batas 
o mga regulasyon o ang mga umiiral na kondisyon sa pagitan ng mga bangko at kanilang mga 
mamimili. 


Mga Saligan 


Ang mga lumagda sa Karta ay nangangako na suportahan at ipatupad ang mga sumusunod 
na saligan!: 


1. Ang mga serbisyo at produkto sa pagbabangko ay dapat idisenyo upang matugunan 
ang mga pangangailangan ng mga mamimili. Dapat suriin ng mga bangko ang mga 
pinansiyal na kakayahan at pangangailangan ng mga mamimili bago sila alukin ng 
serbisyo, payo o produkto. Sa pagbibigay ng payo o pagbebenta ng mga pinansiyal 
na produkto, dapat isaalang-alang ang interes ng mga mamimili, ang kanilang mga 
profile at ang pagiging kumplikado ng mga serbisyo o produkto ng pagbabangko na 
pinag-uusapan. 


2. Dapat malinaw na ilatag at ipaliwanag ng mga bangko ang mga mahalagang 
katangian, maaaring panganib at kondisyon ng mga produkto, kasama ang anumang 
mga bayarin, komisyon o sinisingil na nararapat sa mga mamimili. Dapat magbigay 
ng angkop na impormasyon sa mga mamimili bago, sa panahon at pagkatapos ng 
pagbebenta. 


3. Lahat ng mga promosyonal na materyal at impormasyon na idinisenyo para sa mga 
mamimili ay dapat tumpak at mauunawaan. Ang mga mapanlinlang na pagkatawan 
o kasanayan sa marketing ay dapat iwasan. 


1 Mmilalatag ng Karta ang mga saligan na may mataas na antas at mga karagdagang talakayan ay isasagawa sa gitna ng mga 
bangko at Awtoridad sa Pananalapi ng Hong Kong na may kinalaman sa pagpapalabas ng ilang mga halimbawang generic 
upang suportahan ang implementasyon ng mga saligan. 

Dapat ibigay ng mga bangko sa mga mamimili ang mga makatwirang paraan upang 
magsumite ng mga paghahabol, magreklamo, humanap ng pagwawasto, at dapat 
hindi magpataw ng mga di-makatwirang sagabal sa mga mamimili kung magpalit silang 
bangko. 


Ang mga bangko sa Hong Kong na nagnenegosyo sa pang-masang pamilihang tingi 
ay dapat magbigay ng resonableng akses sa mga batayang serbisyo sa pagbabangko 
sa mga miyembro ng publiko, na nagbibigay ng espesyal na pansin sa mga 
pangangailangan ng mga mahihinang grupo. Kinikilala na ang mga mamimili ay 
mayroon ding mga pananagutan, na dapat makipagsanib puwersa ang mga bangko 
sa pamahalaan, mga lupong namamahala at ibang stakeholder sa edukasyong 
pinansiyal upang itaguyod ang kaalamang pinansiyal. 


